Chris Benoit WWE:n kiertueella esiintymässä yhdysvaltalaisille sotilaille Bagdadissa
Benoit World Heavyweight mestarina WrestleMania XX:ssä vuonna 2004 (vasemmalla). Oikealla Eddie Guerrero.
**Christopher Michael Benoit** (21. toukokuuta 1967 Edmonton, Alberta, Kanada – 24. kesäkuuta 2007 Atlanta, Yhdysvallat) oli kanadalainen showpainija, joka esiintyi ECW:ssä, WCW:ssä ja WWE:ssä. Hän oli 180 cm pitkä ja painoi kuollessaan 106 kg.

Chris Benoit otteli viimeisen televisioidun ottelunsa Elijah Burkea vastaan 19. kesäkuuta 2007. Maanantaina 25. kesäkuuta 2007 Benoit ja hänen perheensä löydettiin kuolleena kotoaan. Myöhemmin viranomaiset vahvistivat, että Benoit oli surmannut edellisen viikonlopun aikana vaimonsa, poikansa ja lopulta itsensä.

Kuolema
-------

Chris Benoit olisi otellut CM Punkia vastaan Vengeancessa sunnuntaina 24. kesäkuuta 2007 ECW maailmanmestaruudesta. Benoit jätti kuitenkin tapahtuman väliin ja kuittasi sen "perheongelmilla". CM Punk kohtasi Benoit’n sijasta Johnny Nitron.

Poliisit tekivät tarkastuskäynnin Benoit’n kotiin maanantaina 25. kesäkuuta, koska WWE:n johto oli ilmoittanut, että Benoit'han ei ollut saatu mitään yhteyttä pitkään aikaan. 

Poliisit löysivät sisältä talosta Chrisin, tämän 43-vuotiaan vaimon Nancyn (s. 21. toukokuuta 1964) ja 7-vuotiaan pojan Danielin (s. 23. kesäkuuta 2000 ) kuolleena. Benoit’n epäiltiin alusta asti murhanneen Nancyn ja Danielin ja tämän jälkeen tehneen itsemurhan. WWE raportoi asiasta ensimmäiseksi organisaation faneille WWE Mobile Alerts Service -palvelun välityksellä ja myöhemmin organisaatio julkaisi virallisilla kotisivuillaan tiedotteen tapahtuneesta.

Chris Benoit’n ja hänen perheensä kuolintapauksesta valottui hieman lisää yksityiskohtia tiistaina 26. kesäkuuta 2007 pidetyn lehdistötilaisuuden myötä. Fayette Countyn piirikunnansyyttäjä Scott Ballard vahvisti Benoit’n murhanneen tukehduttamalla vaimonsa perjantaina 22. kesäkuuta ja poikansa lauantaiaamuna 23. kesäkuuta sekä hirttäneen itsensä myöhemmin sunnuntaina 24. kesäkuuta.

Ruumiinavaustulokset paljastivat myöhemmin Daniel Benoit’n olleen kuolinhetkellään Xanax-lääkkeiden vaikutuksen alaisena. Piirikunnansyyttäjä Ballard huomautti, että kyseistä lääkettä ei anneta lapsille muulloin kuin poikkeustilanteissa. Ballardin mukaan Chris Benoit huumasi Danielin tarkoituksellisesti kyseisillä lääkkeillä ennen murhaa.

Nancy Benoit’n elimistöstä löytyi kolmea erilaista huumausainetta; Hydrocodonea, Hydromorphonea ja Xanaxia. Chris Benoit’n uskotaan tarkoituksellisesti huumanneen hänetkin ennen murhaa.

Kuolinpaikalta ei löytynyt minkäänlaista itsemurhaviestiä, eikä Benoit’n teon motiiveista ole varmuutta. Benoit’n kotoa löytyi muun muassa anabolisia steroideja, joihin Benoit’lla kerrotaan olleen laillinen resepti. Ruumiinavauksessa kuitenkin selvisi, että Benoit'n elimistössä ei ollut steroideja kuolinhetkellä. Ruumiinavauksessa selvisi myös, että Benoit'lla oli aivovaurio, johon on todennäköisesti ollut syynä Benoit'n vapaapainiurasta johtuneet useat hoitamattomat aivotärähdykset, jotka saattoivat johtua Chrisin "Diving Headbutt" -lopetusliikkeestä.

Viranomaisten käsitys tapahtumien kulusta on selkiintynyt melko pitkälle, mutta motiivi puuttuu. Aluksi epäiltiin, että kyseessä voisi olla mielen järkkyminen esimerkiksi kasvuhormonien ja steroidien käyttämisen vuoksi eli niin sanottu roid rage. Ruumiinavaus paljasti kuitenkin myöhemmin, että Chris Benoit ei ollut tekohetkellä steroidien vaikutuksen alainen. Hänen testosteroniarvonsa olivat erikoisen korkealla, mutta siihen on olemassa useita mahdollisia syitä.

Daniel kärsi Fragile-X-oireyhtymästä, joka aiheuttaa kehitysvammaisuutta, ja Chris halusi salata sen.

Myös Benoit’n hyvä ystävä, showpainija Eddie Guerrero kuoli huume- ja alkoholitaustaisiin verisuoniongelmiin noin puolitoista vuotta ennen Chris Benoitia loppusyksystä 2005. Chris Benoit'lla oli Danielin lisäksi kaksi lasta edellisestä avioliitostaan.

Yhdysvaltalainen horrorcore-yhtye Insane Clown Posse julkaisi vuonna 2012 Mighty Death Pop! -levyllä kappaleen 'Chris Benoit'.

Lopetusliikkeet
---------------

* Diving Headbutt
* Crippler Crossface
* Sharpshooter

Uran kohokohdat
---------------

* 1 x World Heavyweight Champion
* 4 x WWE Intercontinental Champion
* 5 x WWE United States Champion
* 3 x World Tag Team Champion
* 1 x WWE Tag Team Champion
* 2 x WCW Tag Team Champion
* 3 x WCW Television Champion
* 1 x ECW Tag Team Champion
* 2004 Royal Rumble -voittaja

Lähteet
-------

1. ↑  ECW WRESTLING RESULTS
2. ↑   (Arkistoitu – Internet Archive) Authorities Confirm Chris Benoit Murdered Wife and Son
3. ↑  Looking back on the career of "Woman". (Arkistoitu – Internet Archive)
4. ↑  Canadian wrestler Chris Benoit, family found dead *The Associated Press*.  25.6.2007. CBC Sports. Viitattu 26.6.2007. (englanniksi)
5. ↑  "Officials: Wrestler Strangled Wife, Suffocated Son, Hanged Self". Fox News, 27.6.2007. (luettu 28.6.2007)
6. ↑  Benoit tragedy raises question of steroids link (Arkistoitu – Internet Archive)
7. 1 2 3  Benoit had high testosterone level
8. ↑  Donaldson-Evans, Catherine: "Wrestler Chris Benoit Double Murder-Suicide: Was It 'Roid Rage'?". FOX News, 27.6.2007. (luettu 28.6.2007)
9. ↑  "Cops eye 'roid rage in wrestler's murder-suicide". MNSBC, 27.6.2007. (luettu 28.6.2007)
10. ↑  Benoit's son Daniel had Fragile X syndrome, Benoit kept it private (Arkistoitu – Internet Archive)
11. ↑  Details of Benoit family deaths revealed
12. ↑  Cory Garcia: A No-Holds-Barred Look at Insane Clown Posse's "Chris Benoit" *Houston Press*.  16.8.2012. Viitattu 28.8.2018.
13. ↑  Insane Clown Posse, ‘The Mighty Death Pop!’ (Psychopathic) *Spin*.  15.8.2012. Viitattu 28.8.2018.
14. ↑  Insane Clown Posse The Mighty Death Pop Album Review - Graveside Entertainment *Graveside Entertainment*.  15.8.2012.  Arkistoitu 2.5.2017. Viitattu 28.8.2018. (englanniksi)

Aiheesta muualla
----------------

* Kuvia tai muita tiedostoja aiheesta **Chris Benoit** Wikimedia Commonsissa

* Tietoa Chris Benoit’n painiurasta (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |